 Bosna i Hercegovina Bosnia and Herzegovina

Federacija Bosne i Hercegovine Federation of Bosnia and Herzegovina

 Zeničko-dobojski kanton Zenica-Doboj canton

 **OPĆINA BREZA MUNICIPALITY OF BREZA**

 Općinski načelnik Municipal Mayor

Broj: 01/2-04-\_\_\_/21

Breza, 20.01.2021.god.

**PREDSJEDAVAJUĆI OPĆINSKOG VIJEĆA**

**n/r Rihić Anel**

**Breza**

PREDMET: Inicijativa za donošenje Odluke o danu sjećanja

 na poginule rudare Općine Breza

 Na osnovu člana 37. tačka 7. Statuta Općine Breza („Službeni glasnik Općine Breza“, broj: 8/09- prečišćeni tekst) i člana 106. Poslovnika o radu Općinskog vijeća („Službeni glasnik Općine Breza“, broj: 3/11-prečišćeni tekst) pokrećem inicijativu za donošenje Odluke o danu sjećanja na poginule rudare Općine Breza.

**Obrazloženje**

 **Pravni osnov**

 U članu 37. Statuta Općine Breza propisano je da Općinski načelnik kao nosilac izvršnih poslova u okviru samoupravnog djelokruga Općine, u okviru svoje nadležnosti pored ostalog, predlaže odluke i dr. akte Općinskom vijeću.

 U članu 106. Poslovnika o radu Općinskog vijeća, propisano je da prijedlog za donošenje odluka i dr. akata mogu podnijeti:

- vijećnici Općinskog vijeća

- radna tijela Vijeća i

- Općinski načelnik.

 **Razlozi donošenja**

 Od davnina rudarstvo, poljoprivreda i zanatstvo bile su osnovne djelatnosti ljudi sa ovog područja. Rudnik mrkog uglja „Breza“ otvoren je davne 1907.godine i bio je glavna okosnica razvoja Općine Breza. Mještani Općine Breza mahom su bili uposlenici RMU „Breza“, poznati po svom marljivom radu, kojim su doprinijeli razvoju kako BiH, tako i bivše Jugoslavije. Nepobitna je činjenica da je rudnik u proteklom periodu, od otvaranja do danas, imo teških perioda, u pogledu proizvodnje uglja kao i rudarskih nesreća.

Od otvaranja rudnika pa do danas, u dvije velike rudarske nesreće, koje su se desile 1970. i 1976. godine, stradao je veliki broj rudara, kao i u pojedinačnim nesrećama, tako da je i Lokalna zajednica osjetila gubitak najbližih: očeva, sinova, braće. Prema podacima, dostavljenih od strane Službe za zaštitu na radu-RMU „Breza“, od 1907. do 2021. godine, stradalo je 173 rudara.

 U vezi stim predlaže se usvajanje inicijative u cilju donošenja Odluke, kako bi se odredio dan i način skromnog obilježavanja i sjećanja na sve poginule rudare Općine Breza.

 Općinski načelnik

Dostavljeno: Vedad Jusić s.r.

1x Predsjedavajući Općinskog vijeća,

1x 01/2,

1x Arhiva.